ป้องกันและบรรเทาสาธารณภัยจังหวัดอุทัยธานี แจ้งเตือนภัยจากอิทธิพลของพายุ อาจเกิดฝนตกหนัก และเกิดน้ำป
ที่จังหวัดอุทัยธานี นายสันต์ สร้อยแสง หัวหน้าสำนักงานป้องกันและบรรเทาสาธารณภัยจังหวัดอุทัยธานี เปิดเผยว่า  ทางกรมอุตุนิยมวิทยา ได้แจ้งเตือนมาเป็นระยะๆ โดยในช่วงที่ผ่านมาได้เกิดอิทธิพยของพายุฮาโตะ และต่อเนื่องถึงอิทธิพลพายุปาข่า ซึ่งทำให้ตอนนี้แม้ประเทศไทยจะได้รับอิทธิพลจากอิทธิพลพายุดังกล่าว แต่ก็ทำให้ฝนตกในพื้นที่ภาคกลางตอนบนรวมทั้งภาคเหนือ และรวมถึงจังหวัดอุทัยธานีด้วย โดยนายพงษ์พันธ์ วิเชียรสมุทร รองผู้ว่าราชการจังหวัดอุทัยธานีได้ลงนามทำหนังสือแจ้งไปยัง นายอำเภอทุกอำเภอ เรื่องแจ้งเตือนภัยไปยังพื้นที่ของตนเองซึ่งคาดว่าฝนจะตกมาตั้งแต่วันที่ 24 - 28 โดยเฉพาะในพื้นที่เสี่ยงน้ำท่วมฉับพลัน น้ำป่าไหลหลากและดินโคลนถล่มในอำเภอบ้านไร่ ได้แก่ บ้านแก่นมะกรูด บ้านใหม่คลองอังวะ บ้านตะละเซิ่ง ซึ่งพื้นที่ทั้งหมดอยู่ในเขตพื้นที่ราบสูงเป็นพื้นที่ภูเขา ส่วนพื้นที่อยู่ในเชิงเขาก็จะมีบ้านใหม่ บ้านคอกควาย บ้านพุบอน และบ้านห้วยแห้ง 
 ส่วนทางตอนเหนือของจังหวัดอุทัยธานี ในพื้นที่ของอำเภอสว่างอารมณ์ ได้แก่ตำบลไผ่เขียว ตำบลบ่อยาง ตำบลสว่างอารมณ์ ซึ่งอาจจะเกิดน้ำป่าไหลหลากเข้าท่วมถนนหนทางทำให้การสัญจร ไม่สะดวก จึงแจ้งเตือนไปทั่วทุกอำเภอและเน้นย้ำให้ทางองค์กรปกครองส่วนท้องถิ่นได้ดำเนินการ กำจัดสวะ สิ่งกีดขวางทาง น้ำผักตบชวา ซึ่งอาจจะทำให้น้ำไหลไม่สะดวกและเกิดอันตรายต่อพื้นที่ได้ นอกจากนี้ให้เฝ้าระวังปริมาณน้ำจากแม่น้ำเจ้าพระยาที่ไหลผ่านพื้นที่จังหวัดอุทัยธานีมีระดับสูงขึ้นอย่างต่อเนื่อง โดยขอให้ประชาชนที่อยู่ริมฝั่งแม่น้ำเจ้าพระยาในพื้นที่ลุ่มต่ำให้เฝ้าติดตามสถานการณ์อย่างใกล้ชิด พร้อมี่จะอพยพสิ่งของไว้ที่สูงและปลอดภัย